Йон Хуаристи
Руска рулетка

Превод от испански: Рада Панчовска, —

chitanka.info

На Херман Янке

Зимна вечер се привеждаше

над измамните руини

в онзи кът от парка на колежа

с навеса на Изобразителните изкуства.

Синът на висшия

фалангистки чиновник Мендасона

сложи коняка и оръжието.

Епохата агонизираше, със своя

достатъчно завършен стил:

излизане пред обществото на девойките в Морския клуб

hockey[1], регати, tennis,

празненства при свършване учебната година с настоятелки,

лагерувания на Опус Деи,

шофьори с морскосини униформи,

престижна ономастика (Кристина,

Вероника, Наталия,

Гонсага, Алваро, Диего),

епископски титли

и срещи по cricket върху green.

След като отекна изстрелът,

всички се затичахме в безреда,

разпилени сръндаци

по килим на ловна тема.

Не бе случайността така жестока с Ибарече.

Беше най-слабият сред нас. Не би

оттласнал

лошите времена, които надвисваха.

[1] Hockey, tennis, cricket, green — хокей, тенис, крикет, тревна площ (англ.). ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.